open-index/open-wikipedia-markdown huggingface dataset:
งันเหลียง

**งันเหลียง** (เสียชีวิต ค.ศ. 200) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก 

## ประวัติ

ข้อมูลเกี่ยวกับชีวิตของงันหลียงมีน้อย โดยข้อมูลประวัติศาสตร์เดียวเกี่ยวกับเขาสามารถพบได้ใน *[[จดหมายเหตุสามก๊ก]]* ทั้งในชีวประวัติของอ้วนเสี้ยว กวนอู ซุนฮก และโจโฉ กว่าที่จะได้รับการบันทึกในจดหมายเหตุ เขาก็ได้สร้างชื่อเสียงในด้านความกล้าหาญร่วมกับบุนทิวไปแล้ว 

งันเหลียง ทหารของอ้วนเสี้ยวในสมัยก่อนสามก๊ก ใช้ง้าวเป็นอาวุธ ครั้งนั้นเล่าปี่ กวนอู และเตียวหุย ได้แยกจากกัน เล่าปี่ไปอาศัยอยู่กับอ้วนเสี้ยวซึ่งอ้วนเสี้ยวได้ให้งันเหลียงนำทัพออกไปรบกับกองทัพของโจโฉที่ตำบลแปะแบ๊ งันเหลียงสามารถสังหารซงเหียนและงุยซก ขุนพลของโจโฉได้ และสามารถสู้กับซิหลงจนซิหลงต้องถอยกลับค่ายไป โจโฉไม่รู้ว่าจะทำยังไงต่อไปเทียหยกบอกว่าให้กวนอูออกไปรบ โจโฉจึงให้กวนอูซึ่งขณะนั้นอยู่กับตนออกไปรบกับงันเหลียงเพียงไม่กี่เพลงก็สามารถสังหารงันเหลียงแล้วตัดหัวงันเหลียงมาให้โจโฉได้สำเร็จ อ้วนเสี้ยวได้ข่าวก็โกรธหาว่าเล่าปี่ใช้กวนอูไปสังหารขุนพลของตน จึงให้นำตัวเล่าปี่ประหาร แต่เล่าปี่อ้อนชี้แจงเหตุผลว่า ตนกับกวนอูต่างแยกไปคนละทาง แล้วตนจะใช้กวนอูไปฆ่างันเหลียงได้อย่างไร อ้วนเสี้ยวเชื่อในเหตุผล ต่อมาอ้วนเสี้ยวให้บุนทิวออกไปรบก็ถูกกวนอูสังหารไปอีกคน

## รายนามบุคคลที่โดนสังหารโดยงันเหลียง
**ซงเหียน** ขุนพลของโจโฉ เคยรับใช้ลิโป้มาก่อน

**งุยซก** ขุนพลของโจโฉ เคยรับใช้ลิโป้มาก่อน

## ดูเพิ่ม
* รายชื่อตัวละครในสามก๊ก

## อ้างอิง

* ตันซิ่ว (คริสต์ศตรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* ล่อกวนตง (คริสต์ศตรรษที่ 14). *[[สามก๊ก]]* (*ซันกั๋วเหยียนอี้*).
* เผย์ ซงจือ (คริสต์ศตรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).

หมวดหมู่:บุคคลที่เกิดในคริสต์ศตวรรษที่ 2
งันเหลียง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
เซ็นทรัลพลาซา

**เซ็นทรัลพลาซา** อาจหมายถึง

* เซ็นทรัลพลาซา (ฮ่องกง) - ตึกระฟ้าในฮ่องกง
* บริษัท เซ็นทรัลพัฒนา จำกัด (มหาชน) - เดิมใช้ชื่อบริษัทว่า "เซ็นทรัลพลาซา"
** เซ็นทรัล ลาดพร้าว - ศูนย์การค้าดำเนินการโดย บมจ. เซ็นทรัลพัฒนา ซึ่งเปิดดำเนินการในชื่อ "เซ็นทรัลพลาซา"
*บริษัท โรงแรมเซ็นทรัลพลาซา จำกัด (มหาชน)
ภาษาประธานไร้รูป

**ภาษาประธานไร้รูป** (ภาษาอังกฤษ: null/empty subject language) เป็นภาษาที่ยอมรับไวยากรณ์ของการมีอนุประโยคอิสระที่ไม่ปรากฏประธานในอนุประโยค อนุประโยคที่ไม่มีประธานโดยชัดแจ้ง กล่าวได้ว่าอนุประโยคนั้นมี **ประธานไร้รูป**

ยกตัวอย่างเช่นในภาษาอิตาลี

:Maria non vuole mangiare.
:*"มาเรียไม่ต้องการกิน"*

:Non vuole mangiare.
:*[เธอ] "ไม่ต้องการกิน"*

ประธาน "เธอ" ของประโยคที่สองสามารถทราบได้โดยนัยในภาษาอิตาลี ในทางตรงข้าม ไวยากรณ์ภาษาอังกฤษจำเป็นต้องมีประธานในประโยค

ภาษาประธานไร้รูปบางภาษาเป็นภาษาต่างตระกูลกัน เช่น ภาษาสเปน ภาษาโปรตุเกส ภาษาฮินดี ภาษาอาหรับ ภาษาจีน และภาษาญี่ปุ่น แม้จะต่างตระกูลกันแต่ก็ล้วนเป็นภาษาประธานไร้รูป

หมวดหมู่:ภาษา
เดอะเพรร์

"**เดอะเพรร์**" (, "อธิษฐาน") คือซิงเกิลร้องคู่ระหว่างเซลีน ดิออน และอานเดรอา โบเชลลี เป็นซิงเกิลที่ 2 ของเซลีน ดิออน จากอัลบั้ม *[[ดีสอาร์สเปเชียลไทมส์]]* และซิงเกิลแรกของอานเดรอา โบเชลลี จากอัลบั้ม *ซอกโน* ซึ่งออกมาในรูปแบบเพื่อการประชาสัมพันธ์เท่านั้น เริ่มเผยแพร่ในวันที่ 1 มีนาคม พ.ศ. 2542

"เดอะเพรร์" ชนะเลิศรางวัลโกลเดนโกลป () สำหรับด้านเพลงต้นฉบับยอดเยี่ยม จากภาพยนตร์เรื่อง *เควสท์ฟอร์คาเมลอต* () ซึ่งออกฉายในปี พ.ศ. 2542 และได้รับการเสนอชื่อเข้าชิงรางวัลออสการ์ สาขาเพลงต้นฉบับยอดเยี่ยม ในปี พ.ศ. 2542 และรางวัลออสการ์สาขาเพลงป็อปประสานเสียงยอดเยี่ยม ในปี พ.ศ. 2543 ซึ่งเซลีน และอานเดรอาร่วมแสดงในงานทั้งสอง

เริ่มแรก "เดอะเพรร์" บันทึกเสียงโดยแยกเป็น 2 ส่วนคือ เซลีน ดิออน ร้องภาษาอังกฤษ และอานเดรอา โบเชลลี ร้องภาษาอิตาลี ซึ่งปรากฏในเพลงประกอบภาพยนตร์ "Quest for Camelot" ในเดือนพฤษภาคม พ.ศ. 2541 เพลงนี้ได้บรรจุในทั้ง 2 อัลบั้มของศิลปินทั้ง 2 และถูกบรรจุในอีกหลายๆอัลบั้ม ต่อมาในปี พ.ศ. 2547 เซลีนได้นำมาร้องใหม่โดยใช้ชื่อเพลงว่า "อะมาเทอร์เพรร์" () ในอัลบั้ม *[[มิราเคิล]]* อานเดรอาก็ร้องเพลงนี้กับ Heather Headley ในอัลบั้ม *อันเดอร์เดสเซิร์ทสกาย* () 

เพลงนี้ได้รับความนิยมในชาร์ตเพลงผู้ใหญ่ร่วมสมัยของแคนาดา และสหรัฐอเมริกา อันดับสูงสุดอันดับที่ 8 และ 22 ตามลำดับ 

เพลงนี้ได้บรรจุในหน้าบีของซิงเกิล "ทรีดเฮอไลค์อะเลดี้" อันเป็นซิงเกิลต่อไปของเซลีน

## ฉบับของเซลีน ดิออน และจอช โกรแบน
เซลีนแสดงเพลง "เดอะเพรร์" ร้องสดคู่กับจอช โกรแบน ในรายการโทรทัศน์พิเศษช่องซีบีเอส ออกอากาศเมื่อวันที่ 15 กุมภาพันธ์ พ.ศ. 2551 ซึ่งออกจำหน่ายในรูปแบบดิจิทัลดาวน์โหลดในสหรัฐอเมริกา และถัดมาอีก 2 วันก็ได้ออกจำหน่ายในแคนาดา ซิงเกิลนี้เข้าสู่ชาร์ตบิลบอร์ด ยอดนิยม 100 อันดับแรกในอันดับที่ 70 และเพลงดิจิทัลยอดนิยมอันดับที่ 32 และเพลงดิจิทัลอันดับที่ 29 ยอดดาวน์โหลดกว่า 37,531 ครั้งในสัปดาห์แรก (รวม 47,533 ครั้ง)

จอชยังแสดง "เดอะเพรร์" ร่วมกับเซลีน ดิออนในคอนเสิร์ตวันเด็กโลกในเดือนพฤศจิกายน ปี พ.ศ. 2545

## รูปแบบและรายชื่อเพลง
**ซิงเกิลซีดีเพื่อการประชาสัมพันธ์** (สหรัฐอเมริกา)

# "เดอะเพรร์" (เซลีน ดิออน และ อานเดรอา โบเชลลี) – 4:29 
# "เดอะเพรร์" (เซลีน ดิออน) – 2:48 
# "เดอะเพรร์" (อานเดรอา โบเชลลี) – 4:10

## ชาร์ต

## อ้างอิง

หมวดหมู่:ซิงเกิลในปี พ.ศ. 2542
หมวดหมู่:ซิงเกิลในปี พ.ศ. 2547
ด
สัญญา

**"สัญญา"** สามารถหมายถึง

* **กฎหมาย**
** สัญญา () -  ข้อตกลงระหว่างบุคคลสองฝ่ายหรือหลายฝ่ายว่าจะกระทำการหรืองดเว้นกระทำการอย่างใดอย่างหนึ่ง
** สนธิสัญญา  () -  หนังสือสัญญาที่สำคัญยิ่งและทำเป็นตราสารสมบูรณ์แบบ, ความตกลงระหว่างประเทศ; หนังสือสัญญาที่ทำขึ้นระหว่างประเทศเอกราชตั้งแต่สองประเทศขึ้นไป
*** อนุสัญญา () - ความตกลงระหว่างประเทศในเรื่องที่สำคัญเฉพาะเรื่อง ที่ทำเป็นตราสารสมบูรณ์แบบเช่นเดียวกับสนธิสัญญา เช่น อนุสัญญากรุงเฮกว่าด้วยสงคราม อนุสัญญาเจนีวาว่าด้วยเชลยศึกและผู้บาดเจ็บ
** สัญญาวิปลาส () - มีสติฟั่นเฟือนคล้ายคนบ้า "สติวิปลาส" ก็ว่า
* **ภาษา**
** กรรตุสัญญา - นามที่เป็นคำร้องเรียกชื่อลอย ๆ เช่น คำว่า "ยักษี" ใน "แล้วกล่าววาจาอันสุนทร ดูก่อนกุมภกรรณยักษี"
* **ศาสนา**
** สัญญา - ความจำ เป็นขันธ์หนึ่งในขันธ์ 5 คือ รูป เวทนา สัญญา สังขาร วิญญาณ 
** อสุภสัญญา - การกำหนดรู้ว่าเป็นของไม่สวยงาม
* **บุคคล**
** สัญญา คุณากร - บุคคลในวงการบันเทิงไทย
** สัญญา ธรรมศักดิ์ - นักการเมืองไทย
* **อื่น ๆ**
** สัญญา () - ข้อตกลงกัน คำมั่น เช่น เขาให้สัญญาว่าจะมาหาพรุ่งนี้ 
** สัญญาบัตร - ใบตั้งยศ บรรดาศักดิ์ หรือสมณศักดิ์ซึ่งพระเจ้าแผ่นดินทรงตั้ง เช่น นายทหารสัญญาบัตร พระราชาคณะสัญญาบัตร พระครูสัญญาบัตร, ถ้าเป็นใบที่เจ้ากระทรวงตั้ง เรียกว่า "ใบประทวน"
** สัญญา () นวนิยายแนวสืบสวนสอบสวน เขียนโดย ฮาร์ลาน โคเบน
พ่อมดแห่งเอิร์ธซี

**พ่อมดแห่งเอิร์ธซี** () เป็นหนังสือเล่มแรกในนวนิยายชุด เอิร์ธซี ของ เออร์ซูลา เค. เลอกวิน เป็นนวนิยายแฟนตาซีที่เกิดเหตุการณ์ขึ้นในโลกอีกแห่งหนึ่ง ชื่อว่า หมู่เกาะเอิร์ธซี เรื่องราวเกี่ยวกับการผจญภัยของพ่อมดหนุ่มคนหนึ่งชื่อ เกด ไปในดินแดนต่างๆ ของเอิร์ธซี เกิดเป็นนิยายชุดต่อเนื่องคือ *The Tombs of Atuan*, *The Farthest Shore*, *Tehanu* และ *The Other Wind*  นวนิยายชุดนี้ได้รับรางวัลทางด้านวรรณกรรมมากมาย เช่น รางวัลเนบิวลาในปี 1990 สำหรับ *Tehanu*, รางวัล Newbery Silver Medal Award สำหรับ *The Tombs of Atuan* ในปี 1972, รางวัล National Book Award for Children's Books สำหรับ *The Farthest Shore* ในปี 1972 และรางวัล Lewis Carroll Shelf Award ในปี 1979 สำหรับนิยายชุด *พ่อมดแห่งเอิร์ธซี*

## อ้างอิง

## แหล่งข้อมูลอื่น
* เว็บไซต์ทางการของ เออร์ซูลา เค. เลอกวิน

หมวดหมู่:วรรณกรรมแปล
หมวดหมู่:วรรณกรรมภาษาอังกฤษ
หมวดหมู่:นวนิยายแฟนตาซี
หมวดหมู่:งานเขียนของเลอกวิน
ม้าต้าย

**ม้าต้าย** ( ค.ศ. 222 - 235) เป็นขุนพลแห่งจ๊กก๊กในยุคสามก๊กของประเทศจีน ม้าต้ายเคยรับใช้ม้าเท้งผู้เป็นลุงซึ่งเป็นขุนศึกในภาคตะวันออกเฉียงเหนือของจีนในช่วงปลายราชวงศ์ฮั่นตะวันออก หลังจากการม้าเท้งถูกประหาร ม้าต้ายติดตามม้าเฉียว (ลูกชายคนโตของม้าเท้ง) ไปรับใช้เตียวฬ่อในฮั่นจงเป็นระยะเวลาสั้น ๆ หลังจากนั้น ม้าเฉียวแปรพักตร์ไปยังฝ่ายเล่าปี่ซึ่งม้าต้ายได้ติดตามไปด้วย

เรื่องราวของม้าต้ายไม่ได้ถูกบันทึกมากนักในประวัติศาสตร์ ในปี 234 ม้าต้ายเข้าร่วมการบุกขึ้นเหนือครั้งที่ 5 ของขงเบ้ง ทั้งนี้ มีการระบุว่าม้าต้ายสังหารอุยเอี๋ยน ผู้ซึ่งถูกกล่าวหาว่าจะแปรพักตร์หลังการเสียชีวิตของขงเบ้ง

## ชีวิต
ม้าต้ายเป็นญาติที่อายุน้อยกว่าของม้าเฉียว ม้าต้ายไม่มีชีวประวัติในจดหมายเหตุสามก๊ก แต่ก็ถูกกล่าวถึงในชีวประวัติของคนอื่นอย่างม้าเฉียวและอุยเอี๋ยน ม้าต้ายถูกกล่าวถึงครั้งแรกในชีวประวัติของม้าเฉียวในจดหมายที่ม้าเฉียวเขียนถึงเล่าปี่ก่อนม้าเฉียวจะเสียชีวิต ม้าเฉียวเขียนว่า "ครอบครัว 200 กว่าคนของข้าถูกโจโฉประหาร ข้ามีเพียงม้าต้ายผู้เป็นญาติเท่านั้นที่ยังเหลืออยู่ เขาจะเป็นคนที่สืบทอดตระกูลของข้า ข้าขอฝากฝังให้ท่านช่วยดูแล ข้าต้องการบอกเพียงเท่านี้" ม้าต้ายรับใช้จ๊กก๊กในฐานะนายพลทหาร ตำแหน่งสูงสุดที่เคยได้คือ "ขุนพลสงบภาคเหนือ" (平北將軍 *ผิงเป่ย์เจียงจฺวิน*) บรรดาศักดิ์ที่ได้คือ "เฉินชางโหว" (陳倉侯)

ม้าต้ายถูกกล่าวถึงในชีวประวัติของอุยเอี๋ยน ในปี 234 หลังการขงเบ้งเสียชีวิต ความขัดแย้งระหว่างเอียวหงีและอุยเอี๋ยนปะทุขึ้น เอียวหงีสั่งให้ม้าต้ายโจมตีอุยเอี๋ยน ม้าต้ายตามอุยเอี๋ยนทันขณะที่อุยเอี๋ยนกำลังหนีไปฮั่นจง ม้าต้ายตัดศีรษะอุยเอี๋ยนและนำศีรษะไปโยนต่อหน้าเอียวหงี

ม้าเฉียวถูกกล่าวถึงเล็กน้อยในชีวประวัติของสุมาอี้ใน *[[จิ้นชู]]*  ในปี 235 ม้าต้ายนำทัพบุกวุยก๊กแต่ถูกงิวขิ้มตีแตกพ่าย ม้าต้ายเสียกำลังพลราว ๆ 1,000 นาย

## ใน''นิยายสามก๊ก''
ในนิยาย ม้าต้ายติดตามม้าเท้งไปเมืองหลวงหลังถูกโจโฉเรียกตัว ม้าต้ายเอาชีวิตรอดมาได้หลังม้าเท้งและลูกชายถูกลอบสังหาร ม้าต้ายเข้าร่วมกับม้าเฉียวและสู้กับโจโฉในศึกตงก๋วน หลังพ่ายแพ้ ม้าต้ายติดตามม้าเฉียวไปหาเตียวฬ่อ ม้าต้ายติดตามม้าเฉียวไปรับใช้เล่าปี่ในช่วงที่เล่าปี่บุกยึดมณฑลเอ๊กจิ๋ว ม้าต้ายเข้าร่วมการบุกลงใต้และการบุกขึ้นเหนือของขงเบ้ง หลังขงเบ้งเสียชีวิต อุยเอี๋ยนก่อกบฏ โดยม้าต้ายแสร้งทำเป็นสนับสนุนอุยเอี๋ยนก่อนจะลอบฆ่าในภายหลัง

## ในวัฒนธรรมร่วมสมัย
บางครั้งม้าต้ายถูกบูชาเป็นเทพเจ้าประตูในวัดจีนและวัดลัทธิเต๋าในมณฑลเหอเป่ย์ โดยปกติจะคู่กับม้าเฉียว

ม้าต้ายปรากฏตัวเป็นตัวละครเล่นได้ครั้งแรกในเกม *[[:en:Dynasty_Warriors|Dynasty Warriors]]* ภาค 7 ของค่าย Koei

## ดูเพิ่ม
* รายชื่อบุคคลในยุคสามก๊ก

## อ้างอิง

### บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* ฝาง เสฺวียนหลิง (648). *[[จดหมายเหตุราชวงศ์จิ้น]]* (*จิ้นชู*).
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).
* 

หมวดหมู่:ขุนพลของจ๊กก๊ก
หมวดหมู่:ขุนพลของเล่าปี่
จินตนาการไม่รู้จบ

***จินตนาการไม่รู้จบ*** (; ) เป็นนวนิยายแฟนตาซีของมิชาเอล เอนเด้ ตีพิมพ์ครั้งแรกในประเทศเยอรมนีเมื่อ ค.ศ. 1979 ฉบับแปลภาษาอังกฤษโดย ราล์ฟ แมนเฮม ตีพิมพ์ในปี ค.ศ. 1983 ต่อมานวนิยายเรื่องนี้ได้ดัดแปลงเป็นภาพยนตร์ทั้งหมด 3 ภาค โดยภาคที่มีความใกล้เคียงต้นฉบับมากที่สุดคือภาคแรก ซึ่งได้นำชื่อหนังสือมาใช้เป็นชื่อภาพยนตร์ได้นำออกฉายเมื่อ ค.ศ. 1984 กำกับโดยโวล์ฟกัง ปีเตอร์เซน นอกจากนี้ยังได้มีการดัดแปลงเป็นมินิซีรีส์เมื่อ ค.ศ. 2001

เหตุการณ์ในเรื่องเกิดขึ้นในดินแดนที่ชื่อว่า *แฟนตาสติกา* (Fantastica) หรือในฉบับภาพยนตร์เรียกว่า *แฟนตาเซีย* (Fantasia) ซึ่งอยู่ภายใต้การปกครองของยุวจักรพรรดินี ที่มีลักษณะเหมือนเด็ก ซึ่งกำลังประชวรอยู่ และโลกแห่งนี้กำลังถูกทำลายลงด้วย "ความว่างเปล่า" ซึ่งเกี่ยวพันกับอาการประชวรของพระองค์ ยุวจักรพรรดินีจึงขอร้องให้อัทเทรอูไปตามหาคนมาช่วย ซึ่งเรื่องราวการผจญภัยทั้งหมดได้ถูกอ่านโดยบาสเตียนเด็กชายจากโลกอันแท้จริง ซึ่งกำลังอ่านหนังสือจินตนาการไม่รู้จบอยู่ และได้ค้นพบว่าตัวของเขาเองนั้นก็เป็นส่วนหนึ่งของเรื่องราวในหนังสือนี้

การแปลเป็นภาษาไทย แปลโดย รัตนา รัตนดิลกชัย จัดพิมพ์ในไทยครั้งแรกโดยสำนักพิมพ์เรไรเมื่อ พ.ศ. 2537 ปัจจุบันได้มีการจัดทำรูปเล่มใหม่เพื่อให้อ่านได้ง่ายขึ้นโดยใช้หมึกสองสี เพื่อแยกเรื่องราวระหว่างโลกในจินตนาการกับโลกของความเป็นจริง จัดพิมพ์โดยสำนักพิมพ์แพรวเยาวชนเมื่อ พ.ศ. 2554

## ประเด็นหลัก
ผลงานของ มิชาเอล เอนเด้ มีจุดเด่นในการอธิบายสิ่งปกติธรรมดาที่เราพบเจออยู่ทุกวัน แต่ถูกละเลยและให้ความสำคัญผิดไป โดยใช้เด็กที่ถูกโดดเดียวจากสังคมเป็นตัวเดินเรื่อง หนังสือจะให้เราตั้งคำถามกับตัวเอง
ว่าการที่เราอยู่ในโลกที่จินตนาการเหือดหาย ต้องคอยแข่งขันกับคนอื่นเพื่อรักษาภาพลักษณ์ทางสังคมของเรานั้นเป็นสิ่งที่ถูกต้องแล้วหรือ หนังสือจะให้เราฉุกคิดกับสิ่งที่เราหลงลืม ซึ่งเป็นธรรมชาติที่แท้จริงของตัวเรา บอกว่าเราจะอยู่ในโลกของความจริงด้วยความรู้สึกลวง ๆ หรือจะค้นหาความปรารถนาที่แท้จริงที่ซ่อนอยู่ในจิตใจเรา

หนังสือจะนำพาเราสู่โลกของจิตใจที่เราเป็นผู้สร้างขึ้นมาเองตามความปรารถนา แต่ทุกความปรารถนานั้นมีราคาเป็นความทรงจำของเราในโลกอันแท้จริง หนังสือจะนำเสนอเรื่องราวสลับกันไปมาระหว่างโลกแห่งความจริงและโลกแห่งจินตนาการ เมื่ออยู่ในโลกของความจริงก็จะพูดถึงการสูญเสียตัวตนไปกับกระแสสังคม เมื่ออยู่ในโลกของจินตนาการก็จะพูดถึงการสูญเสียตัวตนไปจากความเป็นจริง หนังสือจะทำให้เราเข้าใจความจริงของโลกทั้งสองด้าน ว่าโลกทั้งสองนั้นมีความสัมพันธ์ร้อยเรียงเข้าหากันเหมือนกับงูสองตัวที่ต่างงับหางของอีกฝ่าย ซึ่งนั้นคือสัญลักษณ์ของออรีนเครื่องรางที่เป็นตัวแทนของยุวจักรพรรดินี

## แหล่งข้อมูลอื่น

หมวดหมู่:วรรณกรรมเยาวชน
หมวดหมู่:นวนิยายแฟนตาซีเยอรมัน
หมวดหมู่:นวนิยายเกี่ยวกับสิ่งมีชีวิตในตำนาน
หมวดหมู่:นวนิยายเกี่ยวกับมังกร
หมวดหมู่:งานเขียนของมิชชาเอล เอ็นเดอ
หมวดหมู่:บันเทิงคดีเกี่ยวกับยักษ์ (เรื่องปรัมปราตะวันตก)
ปาตรีโอตีเชสกายาเปสเนีย

**ปาตรีโอตีเชสกายาเปสเนีย** (; คำแปลในภาษาอังกฤษ: "A Patriotic Song" หรืออาจแปลเป็นชื่อภาษาไทยได้ว่า "เพลงของผู้รักประเทศ") เป็นเพลงชาติสหพันธ์สาธารณรัฐสังคมนิยมโซเวียตรัสเซีย (Russian SFSR) และสหพันธรัฐรัสเซีย ตั้งแต่ พ.ศ. 2533 ถึง พ.ศ. 2543 คำแปลของชื่อเพลงนี้ ยังสามารถหมายถึงเพลงชาติเกาหลีเหนือและเพลงชาติเกาหลีใต้ได้ด้วยเช่นกัน

## ประวัติ
บทเพลงปาตรีโอตีเชสกายา​เปสเนีย มีจุดเริ่มต้นจากทำนองเพลงซึ่งประพันธ์โดยมีคาอิล กลินคา (Mikhail Glinka) ซึ่งใช้ชื่อเป็นภาษาฝรั่งเศสว่า "ท่วงทำนองของเพลงชาติ" ("Motif de chant national") ทำนองเพลงดังกล่าวนี้ไม่มีเนื้อร้องประกอบ ต่อมาประธานาธิบดีบอริส เยลซิน แห่งสหพันธ์สาธารณรัฐสังคมนิยมโซเวียตรัสเซีย ได้เลือกทำนองเพลงนี้ใช้เป็นเพลงชาติ เมื่อ พ.ศ. 2533 และเป็นเพลงชาติของสหพันธรัฐรัสเซีย หลังการล่มสลายของสหภาพโซเวียตใน พ.ศ. 2534 โดยไม่มีเนื้อร้อง และได้รับความนิยมแพร่หลายในศาสนจักรออร์ทอดอกซ์รัสเซีย 

ต่อมาในปี พ.ศ. 2542 ได้มีการประกวดเนื้อร้องที่เหมาะสมกับทำนองเพลงปาตรีโอตีเชสกายาเปสเนีย ซึ่งบทกวีชื่อ "Славься, Россия!" ("Slav'sya, Rossiya!"; "จงเจริญ, รัสเซีย!") ของวิกตอร์ ราดูกิน (Viktor Radugin) ได้รับรางวัลชนะเลิศ แต่ไม่ได้มีการประกาศใช้อย่างเป็นทางการ เนื่องจากไม่ได้รับความนิยมจากประชาชนเพียงพอ หลังจากนั้นไม่นาน เมื่อประธานาธิบดีวลาดีมีร์ ปูติน เข้ารับตำแหน่งสืบต่อจากเยลซิน บทเพลงและบทกวีดังกล่าวจึงถูกแทนที่ด้วยเพลงชาติรัสเซียฉบับปัจจุบัน ซึ่งใช้ทำนองเพลงและปรับปรุงเนื้อร้องจากเพลงชาติสหภาพโซเวียตเดิม โดยปูตินได้ลงนามประกาศกฎหมายเรื่องเพลงชาติดังกล่าวในเดือนธันวาคม พ.ศ. 2543

## เนื้อร้อง
### เนื้อร้องของวิกตอร์ ราดูกิน (ไม่เป็นทางการ)

### เนื้อร้องของวลาดีมีร์ คาลินกิน (ไม่เป็นทางการ)

## มีเดีย

## ดูเพิ่ม
* เพลงชาติรัสเซีย
* เพลงชาติสหภาพโซเวียต

## แหล่งข้อมูลอื่น
* Russian National Anthems, including the score for Glinka's tune
* Russian Anthems Museum, including MP3 recordings of Glinka's anthem with and without words 
* Glinka - the author of Russian national anthem  in Russian. by K.Kovalev  - Eng. Bortniansky's anthem "Kol slaven"  - Eng.

หมวดหมู่:เพลงชาติ
หมวดหมู่:ผลงานของ มิคาอิล กลิงคา
หมวดหมู่:สัญลักษณ์ของประเทศรัสเซีย
หมวดหมู่:เพลงปลุกใจ
ตำบลแหลมผักเบี้ย

**แหลมผักเบี้ย** เป็นตำบลหนึ่งใน 10 ตำบลของอำเภอบ้านแหลม จังหวัดเพชรบุรี ตั้งอยู่ด้านทิศใต้สุดของอำเภอบ้านแหลม องค์กรส่วนปกครองท้องถิ่นที่รับผิดชอบพื้นทั้งหมดในตำบลแหลมผักเบี้ย คือ องค์การบริหารส่วนตำบลแหลมผักเบี้ย

## ประวัติ
ตำบลแหลมผักเบี้ยก่อตั้งขึ้นเมื่อวันที่ 1 มิถุนายน 2490 โดยการโอนพื้นที่หมู่ที่ 7, 8, 9 และ 10 ของตำบลบางแก้วในสมัยนั้นมาเป็นหมู่ที่ 1, 2, 3 และ 4 ในตำบลแหลมผักเบี้ย

## อาณาเขต
* ทิศเหนือ ติดต่อกับตำบลบางแก้ว อำเภอบ้านแหลม
* ทิศใต้ ติดต่อกับตำบลหาดเจ้าสำราญ อำเภอเมืองเพชรบุรี
* ทิศตะวันออก ติดต่อกับทะเลอ่าวไทย อำเภอบ้านแหลม (ตรงข้ามกับจังหวัดชลบุรี)
* ทิศตะวันตก ติดต่อกับตำบลนาพันสาม อำเภอเมืองเพชรบุรี

## หมู่บ้าน
ตำบลแหลมผักเบี้ยมีทั้งหมด 4 หมู่บ้าน ได้แก่
* หมู่ที่ 1 หมู่บ้านพะเนิน 
* หมู่ที่ 2 หมู่บ้านดอนใน 
* หมู่ที่ 3 หมู่บ้านดอนกลาง 
* หมู่ที่ 4 หมู่บ้านดอนคดี 

## แหล่งท่องเที่ยว
### แหลมหลวง
แหลมหลวง เป็นแหลมยื่นออกจากฝั่งไปในทะเล โดยจะแยกระหว่างหาดทรายกับหาดโคลนออกจากกัน โดยทิศเหนือจะเป็นหาดโคลน ด้านทิศใต้เป็นหาดทราย สำหรับหาดทรายในตำบลแหลมผักเบี้ยนั้นเป็นหาดทรายจุดแรกของอ่าวไทยด้านซีกใต้ สืบเนื่องจากการไหลลงของน้ำจืดจากปากแม่น้ำลงสู่อ่าวไทยของแม่น้ำเจ้าพระยา แม่น้ำบางปะกง แม่น้ำท่าจีน แม่น้ำแม่กลอง แม่น้ำเพชรบุรี เมื่อตะกอนลงส่งทะเลจึงทำให้น้ำทะเลในช่วงนี้มีความขุ่นสูง จึงทำให้เป็นหาดโคลน แหลมหลวงจึงเหมาแก่การศึกษาระบบนิเวศได้ทั้ง 2 ระบบ ที่อยู่ในแหลมเดียวกัน

### ชายฝั่งทะเลสมเด็จพระนเรศมหาราช
ชายฝั่งทะเลสมเด็จพระนเรศมหาราช เป็นชายฝั่งทะเลในพื้นที่แหลมผักเบี้ย ทรงพระกรุณาโปรดเกล้าฯ พระราชทานพระบรมราชานุญาตให้เรียกชื่อชายฝั่งทะเลของจังหวัดเพชรบุรี-จังหวัดประจวบคีรีขันธ์ ซึ่งมีความยาว 200 กิโลเมตร มีความยาวคอดไปถึงอำเภอบางสะพาน จังหวัดประจวบคีรีขันธ์ เพื่อแสดงถึงวีรกรรม พระปรีชาสามารถของสมเด็จพระนเรศวรมหาราชและเพื่อประกาศพระเกียรติคุณของพระมหากษัตริย์ไทย ให้ปรากฏพระนามบนแผนที่ 

### โครงการแหลมผักเบี้ย
โครงการศึกษาวิจัยและพัฒนาสิ่งแวดล้อมแหลมผักเบี้ย อันเนื่องมาจากพระราชดำริ โดยศึกษาวิจัยหารูปแบบเทคโนโลยีการบำบัดน้ำเสียด้วยระบบบ่อบำบัดการใช้แปลงพืชกรองน้ำเสียและการกำจัดขยะ โดยใช้กล่องคอนกรีตที่เหมาะสมตามพระราชดำริ การทดลองประยุกต์ใช้ความรู้จากการศึกษาวิจัยสู่การแก้ไขปัญหาน้ำเสียและขยะในพื้นที่จริง (เฉพาะเทศบาลเมืองเพชรบุรี) ตลอดจนการปรับปรุงเทคโนโลยีดังกล่าวให้มีประสิทธิภาพมากขึ้น

## ดูเพิ่ม
* หาดเจ้าสำราญ - แหล่งท่องเที่ยวติดต่อกับตำบลแหลมผักเบี้ย

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลแหลมผักเบี้ย 

แหลมผักเบี้ย
แหลมผักเบี้ย
แหลมผักเบี้ย
รายการธงในประเทศรัสเซีย

ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ใน**[[สหพันธรัฐรัสเซีย]]**อย่างสังเขป

## ธงชาติ

## ธงตำแหน่งราชการ

## ธงกองทัพ

## ธงกองกำลังกึ่งทหาร
} || ค.ศ. 1991 - 2003 || ธงราชการสำนักงานโทรคมนาคม และ สารสนเทศ || ลักษณะอย่างธงชาติ ใจกลางธงมีตราราชการประจำสำนักงาน
|-
|  || ค.ศ. 2003 - ปัจจุบัน || ธงประจำหน่วยสำนักงานโทรคมนาคม และ สารสนเทศ ||
|-
|-  bgcolor="#efefef"
!colspan="4"|กระทรวงกิจการภายใน (Министерства внутренних дел : МВД)
|-
|  || ค.ศ. 2012 - ปัจจุบัน || ธงประจำกระทรวงกิจการภายใน || ธงพื้นสีน้ำเงิน มีตราประจำกระทรวงที่ปลายธง มุมบนธงมีธงชาติวาง
|-
|  || rowspan=2| ค.ศ. 2004 - ปัจจุบัน || ธงประจำสำนักงานตรวจคนเข้าเมือง (Federal Migration Service) || ธงพื้นสีนำตาลเลือดหมู มีตราประจำสำนักงานที่ปลายธง มุมบนธงมีธงชาติวาง
|-
|  ||  ธงประจำสำนักงานป้องกันและปราบปรามยาเสพติด(Federal Drug Control Service) || ธงพื้นสีน้ำเงิน มีตราประจำสำนักงานที่ปลายธง มุมบนธงมีธงชาติวาง
|-
|-
|-  bgcolor="#efefef"
!colspan="4"|กระทรวงสถานการณ์ฉุกเฉิน (Министерство по чрезвычайным ситуациям : МЧС России)
|-
|  || rowspan=2| 15 พฤศจิกายน 1997 - ปัจจุบัน || ธงราชการกระทรวงสถานการณ์ฉุกเฉิน  || ลักษณะอย่างธงชาติ ที่มุมบนธงมีตรากระทรวงสถานการณ์ฉุกเฉินรัสเซียอยู่ภายในกรอบสี่เหลี่ยมจัตุรัสสีฟ้า
|-
|  || ธงประจำหน่วยกระทรวงสถานการณ์ฉุกเฉิน || ธงพื้นสีฟ้า กลางธงมีตรากระทรวงสถานการณ์ฉุกเฉินรัสเซีย
|-
|-  bgcolor="#efefef"
!colspan="4"| หน่วยความมั่นคงกลาง (Федеральная служба безопасности  : ФСБ)
|-
|  || ค.ศ. 1992 - ปัจจุบัน || ธงประจำสำนักงานความมั่นคงกลางรัสเซีย || 
|-
|  || ค.ศ. 1896 - 1918 || ธงประจำกองกำลังพิทักษ์ชายแดนจักวรรดิ์รัสเซีย || ลักษณะอย่างธงชาติ ที่มุมบนธงมีตราปืนเล็กยางประกอบกระบี่ไขว้
|-
|  || rowspan=4| 3 กรกฎาคม 1999 || ธงประจำหน่วยบัญชาการพิทักษ์ชายแดน (Federal Frontier Service of Russia) ||
|-
|  || ธงประจำกองกำลังพิทักษ์ชายแดน (Border Guard Service of Russia) ||
|-
|  || ธงประจำกองบินพิทักษ์ชายแดน (Aviation of the Federal Frontier Service) ||
|-
|  || ธงประจำหน่วยยามฝั่งพิทักษ์ชายแดน (Sea Guard of the Federal Frontier Service) ||
|-
|  || ค.ศ. 1901 - 1918 || rowspan=2| ธงนาวีกองเรือตรวจการณ์รักษาฝั่ง || ธงพื้นสีขาว มุมบนธงมีธงชาติวาง มีรูปปืนเล็กยางประกอบกระบี่ไขว้ภายใต้ตราแผ่นดินที่ปลายธง 
|-
|  || ตั้งแต่ 21 พ.ค. 1993 || สามเหลี่ยมสีเขียวซ้อนบนธงรัฐนาวี
|- 
|-  bgcolor="#efefef"
!colspan="4"|หน่วยราชการอื่นๆ
|- 
|  || ค.ศ. 1828 - 1871ตั้งแต่ ค.ศ. 1994 || ธงเรือกรมศุลกากร (Федеральной таможенной службы : ФТС) || ธงกากบาทแนวทแยงมุมสีขาวบนพื้นสีเขียว
|- 
|  || ค.ศ. 1835 - 1871 || ธงเรือหน่วยกักกัน (Imperial Russian Quarentine Service) || สามเหลี่ยมสีเขียว (ด้านกว้าง) และ สามเหลี่ยมสีเหลือง (ด้านยาว) ซ้อนบนธงกากบาทแนวทแยงมุมสีขาว
|}

## ธงลูกเสือ

## ธงกีฬา

## ธงในอดีต
### ธงชาติ

### ธงพระราชอิสริยยศ

## ดูเพิ่ม

* ธงในหน่วยราชการรัสเซีย
* ธงในกองทัพเรือจักรวรรดิรัสเซีย
* ธงในกองทัพเรือรัสเซีย
* ธงในกองทัพเรือสหภาพโซเวียต
* ธงในประเทศสหภาพโซเวียต

รัสเซีย
หมวดหมู่:ธงในประเทศรัสเซีย
เทววิทยาศาสนาคริสต์

**เทววิทยาศาสนาคริสต์** () **คริสต์เทววิทยา** หรือ**ศาสนศาสตร์** คือเทววิทยาที่เกี่ยวกับความเชื่อในศาสนาคริสต์ นักเทววิทยาศาสนาคริสต์ใช้เหตุผลทางการวิจัยและการถกเพื่อทำความเข้าใจ อธิบาย ทดสอบ วิจารณ์ประเด็น ป้องกันและเผยแพร่คริสต์ศาสนา เป็นการศึกษาเพื่อเพิ่มความเข้าใจต่อศาสนาคริสต์  เพื่อเปรียบเทียบคริสต์ศาสนากับประเพณีหรือความเชื่อถืออื่น ๆ  และเพื่อป้องกัน กล่าวโต้ต่อนักวิจารณ์ ช่วยในการปฏิรูปศาสนา มีความเข้าใจในคริสต์ศาสนาพอที่จะสามารถนำเอาความเข้าใจนั้นมาทำความเข้าใจในสถานะการณ์ปัจจุบันตามความจำเป็น 

เทววิทยาศาสนาคริสต์เผยแพร่เข้ามาในวัฒนธรรมตะวันตกโดยเฉพาะวัฒนธรรมยุโรปก่อนสมัยใหม่ ความเกี่ยวพันกันระหว่างปรัชญาสองอย่างนี้ทำให้ผู้ต้องการทำความความเข้าใจในเทววิทยาศาสนาคริสต์จำเป็นต้องเข้าใจในวัฒนธรรมตะวันตกด้วยในขณะเดียวกัน

## อ้างอิง

## ดูเพิ่ม
* ศาสนาคริสต์ 
* นักปราชญ์แห่งคริสตจักร
* ตรีเอกภาพ
ธงไตรรงค์ (แก้ความกำกวม)

**ธงไตรรงค์** อาจหมายถึงธงใด ๆ ที่มีสีประกอบในธง 3 สี 
* ธงชาติไทย - ธงชาติไทยแบบปัจจุบันนับตั้งแต่ พ.ศ. 2460 เป็นต้นมา ในภาษาอังกฤษมักอ้างถึงโดยการทับศัพท์ว่า "Thong Trairong" หรือ "Trairanga"
* ธงชาติสหพันธ์สาธารณรัฐประชาชนยูโกสลาเวีย ()
* ธงชาติเซอร์เบียและมอนเตเนโกร  ()
* ธงชาติเซอร์เบีย  ()
* ธงชาติฝรั่งเศส  ()
* ธงชาติรัสเซีย ()
* ธงชาติอิตาลี ()
* ธงชาติอินเดีย ()
* ธงชาติเอกวาดอร์ ()
* ธงชาติคอสตาริกา ()
* ธงชาติโรมาเนีย ()
* ธงชาติโคลอมเบีย ()
* ธงชาติไอร์แลนด์ - ชื่อในภาษาไอริชไม่ได้มีความหมายว่าธงสามสี แต่ในภาษาอังกฤษเรียกว่า "tricolour" โดยออกเสียงว่า "try-colour" เพื่อให้แตกต่างจากจากการออกเสียงตามปกติว่า "trickalour" ซึ่งใช้อ้างถึงธงสามสีของฝรั่งเศสและธงสามสีอื่น ๆ
อบารัต

**อบารัต** () คือหนังสือนิยายแฟนตาซีที่เขียนและวาดภาพโดย ไคลฟ์ บาร์เกอร์ มีกลุ่มผู้อ่านเป้าหมายเป็นเหล่าเยาวชน ชื่อเรื่องหมายถึงดินแดน*อบารัต* ซึ่งเป็นสถานที่ที่เกิดเหตุการณ์หลักๆ ในเรื่อง นอกจากหนังสือเล่มนี้ ยังมีหนังสือภาคต่ออีก 4 เล่ม คือ *Days of Magic, Nights of War*; *Absolute Midnight*; *The Eternal* และเล่มที่ 4 ที่ยังไม่ได้ตั้งชื่อ รวมเป็นหนังสือในชุดทั้งสิ้น 5 เล่ม *อบารัต* ได้รับรางวัล Bram Stroker Award ในสาขา Superior Achievement for Younger Readers เมื่อปี ค.ศ. 2002 นอกจากนี้ในปี ค.ศ. 2003 ยังได้รับรางวัลที่สอง จากผลโหวตรางวัลโลกัส โพล เป็นรองชนะเลิศนวนิยายเยาวชนยอดเยี่ยม

ภาพวาดชื่อเรื่องบนปกหนังสือ เขียนขึ้นด้วยเทคนิคแบบแอมบิแกรม

*อบารัต* แปลเป็นภาษาไทยโดย ธารพายุ พิมพ์โดย สำนักพิมพ์แพรวเยาวชน เมื่อปี พ.ศ. 2546

หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:วรรณกรรมเยาวชน
หมวดหมู่:นวนิยายแฟนตาซี
หมวดหมู่:วรรณกรรมในปี พ.ศ. 2545
หมวดหมู่:กลุ่มเกาะสมมติ
สมาคมพระคริสตธรรมไทย

**สมาคมพระคริสตธรรมไทย** () เป็นองค์การทางศาสนาคริสต์ที่ก่อตั้งขึ้นเพื่อแปลและแจกจ่ายพระคริสตธรรมคัมภีร์ในภาษาไทย สมาคมพระคริสตธรรมไทยเป็นสมาชิกของสหสมาคมพระคริสตธรรมสากล

สมาคมแห่งนี้ก่อตั้งขึ้นเมื่อปี พ.ศ. 2509 และจนถึง พ.ศ. 2548 ได้แจกจ่ายพระคริสตธรรมคัมภีร์ไทยไปทั้งหมด 43,740 เล่ม และพันธสัญญาใหม่ 9,629 เล่ม

## พระคริสตธรรมคัมภีร์ในภาษาไทย

ผลงานในการแปล แก้ไขคำแปล และตีพิมพ์ ของสมาคมพระคริสตธรรมไทย ต่อคัมภีร์ไบเบิล มีดังนี้
* พระกิตติคุณลูกา ปี ค.ศ. 1834
* พระกิตติคุณมัทธิว ปี ค.ศ. 1834
* พระกิตติคุณมัทธิวและพระกิตติคุณลูกา ปี ค.ศ. 1834
* พระกิตติคุณทั้งสี่เล่ม ปี ค.ศ. 1842
* พระกิตติคุณทั้งสี่เล่ม ปี ค.ศ. 1850
* พระกิตติคุณมัทธิว ปี ค.ศ. 1850
* พระคัมภีร์ภาคพันธสัญญาเดิม ปี ค.ศ. 1883
* พระคริสตธรรมคัมภีร์ ฉบับ 1940 หรือ พระคัมภีร์คริสเตียน ฉบับแปลโลกใหม่ ปี ค.ศ. 1940
* พระคริสตธรรมคัมภีร์ ฉบับ 1971 หรือ TH1971 หรือ THRS (Thai Revised Standard Version) ปี ค.ศ. 1971
* พระคริสตธรรมคัมภีร์ ฉบับ ประชานิยม ปี ค.ศ. 1984
* พระคริสตธรรมคัมภีร์ ฉบับ 2011 หรือ พระคริสตธรรมคัมภีร์ ฉบับมาตรฐาน หรือ THSV (Thai Standard Version) ปี ค.ศ. 2011

## อ้างอิง

## แหล่งข้อมูลอื่น

* สมาคมพระคริสตธรรมไทย

หมวดหมู่:องค์การที่ก่อตั้งในปี พ.ศ. 2509
หมวดหมู่:องค์การโปรเตสแตนต์ในประเทศไทย
คุณธรรมทางเทววิทยา

**คุณธรรมทางเทววิทยา** () เป็นหลักธรรมที่บรรจุในคัมภีร์ไบเบิล ว่าด้วยการหลุดพ้นจากอบายมุข อันได้แก่:
* ความศรัทธา (πίστις) - ความเชื่ออันมั่นคง
* ความหวัง (ἐλπίς) - ความคาดหวังหรือความปรารถนาที่จะได้รับ ช่วยป้องกันความสิ้นหวัง และการยอมจำนน
* ความรัก หรือ ความกรุณา (ἀγάπη) - ความรักความไม่เห็นแก่ตัว ไม่ต้องการสิ่งตอบแทนและด้วยความเต็มใจ การช่วยเหลือเพื่อนบ้านของตน

ทั้งสามปรากฏในพระธรรม 1 โครินธ์ 13:13 (1 โครินธ์ บทที่ 13 ข้อที่ 13) ว่า

*"และตอนนี้จะตั้งอยู่บนความศรัทธา ความหวัง และความรัก แต่ทั้งสามอย่างนี้ ความรักยิ่งใหญ่ทีสุด"* (Geneva Bible, 1560)

## ดูเพิ่ม
* คุณธรรมหลัก
* บาป 7 ประการ

หมวดหมู่:หลักธรรมของศาสนาคริสต์
หมวดหมู่:คุณธรรม
ตำบลโพพระ

**โพพระ** เป็นตำบลหนึ่งในอำเภอเมืองเพชรบุรี จังหวัดเพชรบุรี องค์กรปกครองส่วนท้องถิ่นในพื้นที่ คือ องค์การบริหารส่วนตำบลโพพระ ครอบคลุมพื้นที่ตำบลโพพระทั้งตำบล

## ประวัติ
ตำบลโพพระเป็นตำบลที่ตั้งอยู่ทางทิศตะวันออกของอำเภอเมืองเพชรบุรี สภาพโดยทั่วไปเป็นที่ลาดเอียงเล็กน้อย โดยลาดเอียงจากทิศตะวันตกไปทางทิศตะวันออก ลักษณะการตั้งบ้านเรื่อนโดยมากอยู่รวมกันเป็นกลุ่มใหญ่ ๆ และมีพื้นที่นาล้อมรอบ

สำหรับความเป็นมานั้นตามคำบอกเล่าต่อ ๆ กันมาว่า ในสมัยกรุงศรีอยุธยาตอนปลาย ได้มีพระธุดงค์รูปหนึ่งได้ธุดงค์มาทางทะเล แล้วประสบพายุใหญ่ไม่สามารถเดินธุดงค์ต่อไปได้ จึงขึ้นฝั่งที่พะเนิน ตำบลแหลมผักเบี้ย อำเภอบ้านแหลม จังหวัดเพชรบุรี โดยได้เดินบิณฑบาตและได้มาปักกลดอยู่โคนต้นโพธิ์ใหญ่ต้นหนึ่งชึ่งอยู่ในพื้นที่ของตำบลโพพระในปัจจุบัน แล้วยังแสดงธรรมเทศนาสั่งสอนชาวบ้านอย่างเนืองนิตย์ ชาวบ้านจึงเรียกพื้นที่นี้ว่า "โพธิ์พระ" และได้เป็นเป็นตำบลโพพระมาจนถึงปัจจุบัน

## อาณาเขต
* ทิศเหนือ ติดกับตำบลช่องสะแก อำเภอเมืองเพชรบุรี
* ทิศตะวันออก ติดกับตำบลบางแก้ว อำเภอบ้านแหลม
* ทิศใต้ ติดกับตำบลนาพันสาม อำเภอเมืองเพชรบุรี
* ทิศตะวันตก ติดกับตำบลสำมะโรง อำเภอเมืองเพชรบุรี

## หมู่บ้าน
ตำบลโพพระมีเนื้อที่ 8,068 ไร่ หรือประมาณ 12.89571 ตารางกิโลเมตร แบ่งเขตเป็น 11 หมู่บ้าน ประกอบด้วย

* หมู่ที่ 1 บ้านต้นโพธิ์ มีเนื้อที่ 550 ไร่
* หมู่ที่ 2 บ้านหัวบ้าน มีเนื้อที่ 300 ไร่
* หมู่ที่ 3 บ้านบางพรม มีเนื้อที่ 2,700 ไร่
* หมู่ที่ 4 บ้านนอกบ้าน มีเนื้อที่ 666 ไร่
* หมู่ที่ 5 บ้านวัด มีเนื้อที่ 419 ไร่
* หมู่ที่ 6 บ้านพราหมณ์ มีเนื้อที่ 335 ไร่
* หมู่ที่ 7 บ้านนาท่า มีเนื้อที่ 410 ไร่
* หมู่ที่ 8 บ้านใต้ (บน) มีเนื้อที่ 480 ไร่
* หมู่ที่ 9 บ้านใต้ (ล่าง) มีเนื้อที่ 540 ไร่
* หมู่ที่ 10 บ้านนาเกลื่อน มีเนื้อที่ 783 ไร่
* หมู่ที่ 11 บ้านหนองทะเล มีเนื้อที่ 885 ไร่

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลโพพระ

โพพระ
โพพระ
โพพระ
กรุณา

**กรุณา** (; ; ) คือ ความปรารถนาให้ผู้อื่นหรือสรรพสัตว์พ้นทุกข์ หรือการเห็นผู้อื่นหรือสรรพสัตว์เป็นทุกข์หรือตกอยู่ในทุกข์แล้วทนอยู่ไม่ได้ ต้องหาทางช่วยเหลือเต็มที่ โดยไม่หวังผลตอบแทน ความปรารถนาอยากให้ผู้อื่นพ้นทุกข์ *ความปรารถนาให้สรรพสิ่งเป็นอิสระจากความทุกข์* เป็นหลักปฏิบัติข้อ 2 ในหลัก พรหมวิหาร 4

## อ้างอิง

หมวดหมู่:พรหมวิหารสี่
หมวดหมู่:คำศัพท์ศาสนาพุทธ
อากาเป

**อากาเป** (, ) เป็นคำภาษากรีกคำหนึ่งที่หมายถึงความรัก และเป็นคำที่ลงตัวโดยเฉพาะในเทววิทยาศาสนาคริสต์ในการอธิบายความรักของพระเจ้าหรือพระเยซูคริสต์ที่มีต่อมวลมนุษย์ ในพันธสัญญาใหม่ อากาเปหมายถึงความรักแบบบิดาของพระเจ้าที่มีต่อมนุษย์ เช่นเดียวกับความรักตอบแทนของมนุษย์แก่พระเจ้า คำดังกล่าวได้มีความหมายกว้างขึ้นโดยรวมถึงความรักของมนุษย์ด้วยกันอย่างเลี่ยงไม่ได้.   คนส่วนมากมีความเห็นว่าคำนี้เป็นความรักแบบศักดิ์สิทธิ์ ไม่มีเงื่อนไข เสียสละตนเอง ตั้งใจและอาทร  ถึงแม้ว่าคำดังกล่าวจะไม่มีความหมายโดยนัยทางศาสนาเฉพาะแต่อย่างใด เอกสารร่วมสมัยและโบราณหลายจุดพบใช้คำนี้ รวมไปถึงผู้ประพันธ์คัมภีร์ไบเบิลและคริสต์ศาสนิกชนอื่น นักปรัชญาชาวกรีกในยุคของเพลโตและนักประพันธ์ยุคโบราณอื่น ๆ ใช้คำดังกล่าวเพื่อแสดงถึงความรักของคู่สมรสหรือครอบครัว หรือความหลงใหลในกิจกรรมอย่างใดอย่างหนึ่ง ขัดแย้งกับฟิเลีย (ซึ่งเป็นความรักที่หมายถึงมิตรภาพ ความเป็นพี่น้อง หรือความรักที่ไม่เกี่ยวกับเพศโดยทั่วไป) และอีรอส ซึ่งเป็นเสน่หาที่มีธรรมชาติทางเพศ

## อ้างอิง

## ดูเพิ่ม
* ความรัก

หมวดหมู่:หลักธรรมของศาสนาคริสต์
กองทุนตราสารหนี้

**กองทุนตราสารหนี้** คือกองทุนที่จัดตั้งขึ้นโดยคณะกรรมการนโยบายการเงิน, ธนาคารแห่งประเทศไทย เพื่อปรับอัตราดอกเบี้ยในตลาดซื้อคืนพันธบัตร โดยกองทุนตราสารหนี้ได้ให้เหตุผลการปรับขึ้นค่าดอกเบี้ยดังกล่าวว่าเพื่อเป็นการป้องกันความเสี่ยงที่อัตราเงินเฟ้อพื้นฐานอาจจะสูงเกินกว่าเป้าหมายที่กำหนด หลังจากที่ภาวะดอกเบี้ยของทั้งประเทศได้อยู่ในระดับต่ำตลอดช่วง 6 - 7 ปีที่ผ่านมา

หมวดหมู่:เศรษฐศาสตร์
เอรากอน

**เอรากอน** () เป็นนวนิยายแฟนตาซี เขียนโดย คริสโตเฟอร์ เปาลินี ตีพิมพ์ครั้งแรกในประเทศสหรัฐอเมริกา เมื่อปี ค.ศ. 2003 เปาลินีเริ่มเขียนเรื่องนี้ตั้งแต่เมื่ออายุได้เพียง 15 ปี และได้พิมพ์เมื่อเขาอายุ 17 ปี

## เรื่องย่อ
เอรากอน เด็กหนุ่มกำพร้า ผู้อาศัยอยู่กับลุงในไร่แห่งหนึ่งในดินแดนอาลาเกเซีย 
เขาพบหินสีน้ำเงินรูปทรงประหลาดขณะออกล่าสัตว์ ก่อนที่เขาจะนำหินก้อนนี้
ไปแลกซื้อเสบียงสำหรับฤดูหนาวให้ครอบครัว หินนั้นกลับฟักเป็นมังกรเสียก่อน 
ทั้งๆ ที่ผู้คนต่างเชื่อว่า มังกรได้สูญพันธุ์ไปหมดแล้ว เอรากอนแอบเลี้ยงมังกรไว้
กับตัว และตั้งชื่อให้มันว่า ซาเฟียร่า วันหนึ่งลุงของเขาถูกฆ่าตายด้วยน้ำมือของ
พวกราซัค ที่เข้ามาในเมืองเพื่อค้นหาหินลึกลับ เอรากอนจึงค้นพบว่า เขาเป็น
นักรบมังกรคนสุดท้ายที่เหลืออยู่ และเป็นตัวแปรสำคัญในสงครามระหว่าง
กษัตริย์ผู้ปกครองดินแดนและกลุ่มต่อต้านนามว่าวาร์เดน ที่ประกอบด้วย 
มนุษย์ คนแคระ และเอลฟ์
กษัตริย์กัลบาทอริกซ์ปกครองดินแดนอาลาเกเซียอย่างโหดเหี้ยม ในอดีตอัน
ไกลโพ้น พระองค์เคยเป็นนักรบมังกร ผู้ถูกความชั่วเข้าครอบงำจนถูกขับ
ไล่ออกจากกลุ่ม ภายหลังพระองค์ได้กลับไปแก้แค้นและสังหารพวกนักรบมังกร
จนสิ้น ในตอนนี้ พระองค์ต้องการจะสร้างนักรบมังกรขึ้นมาใหม่เพื่อรับใช้พระองค์ 
ดังนั้นเอรากอนและซาเฟียราจึงจำต้องทิ้งบ้านเกิดของตน เพื่อหนีจากสมุนของ
องค์กษัตริย์ ระหว่างเดินทาง เขาได้เรียนรู้วิชาดาบ เวทมนตร์คาถาและภาษา
โบราณต่างๆ จาก บรอม นักเล่านิทานลึกลับ ผู้ที่โผล่มาช่วยเขาได้ถูกจังหวะ
อย่างเหลือเชื่อ ในท้ายที่สุดแล้ว เอรากอนจะต้องเลือกว่าจะเข้าร่วมกับฝ่ายใด 
และตัดสินใจว่า แท้จริงแล้ว ตำแหน่งหน้าที่ของตนคือสิ่งใดกันแน่...
 
## อ้างอิง

## แหล่งข้อมูลอื่น
* ''Eragon''  at the official website
* [''Eragon''](http://inheritance.wikia.com/wiki/Eragon_(book)) at the Inheritance Cycle Wikia

หมวดหมู่:วรรณกรรมแปล
หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นวนิยายแฟนตาซี
หมวดหมู่:นวนิยายเกี่ยวกับมังกร
หมวดหมู่:วรรณกรรมในปี พ.ศ. 2546
หมวดหมู่:กำเนิดนักรบมังกร
มาร์ก ชากาล

thumb|230px|“มาร์ก ชากาล” (4 กรกฎาคม ค.ศ. 1941) โดย คาร์ล ฟาน เวคเทิน (Carl Van Vechten)
**มาร์ก ชากาล** (; ; ; ; ชื่อเมื่อแรกเกิด: Moishe Shagal; 7 กรกฎาคม ค.ศ. 1887 - 28 มีนาคม ค.ศ. 1985) เป็นจิตรกรชาวเบลารุส-ฝรั่งเศส (เดิมเป็นชาวยิว-เบลารุส) คนสำคัญในคริสต์ศตวรรษที่ 20 ชากาลเกิดที่เบลารุสซึ่งขณะนั้นเป็นส่วนหนึ่งของจักรวรรดิรัสเซีย เขาเป็นศิลปินผู้มีส่วนในขบวนการศิลปะสมัยใหม่หลังภายหลังสมัยศิลปะอิมเพรสชันนิสม์ แต่งานของชากาลจะจัดเข้ากลุ่มใดกลุ่มหนึ่งได้ยาก เป็นงานที่เต็มไปด้วยการใช้สัญลักษณ์  นอกจากงานจิตรกรรมแล้วชากาลยังมีงานกระจกสีและงานโมเสก

## ชีวิต
มาร์ก ชากาลเกิดที่ลิออซโน ใกล้เมืองวีเซียบสค์ (Vitebsk) ในเบลารุส เป็นลูกคนโตในบรรดาพี่น้อง 7 คนในครอบครัวชาวยิว คัทสคิ พ่อของชากาลเป็นพ่อค้าปลาเฮอริง ชีวิตวัยเด็กค่อนข้างยากจนแต่เป็นชีวิตที่มีความสุขซึ่งสะท้อนในผลงานของชากาลตลอดชีวิต

สองสามเดือนหลังจากเรียนการเขียนภาพกับเยฮูดา เพ็น (Yehuda Pen) จิตรกรคนสำคัญของท้องถิ่นเมื่อปี ค.ศ. 1906 ชากาลก็ย้ายไปเซนต์ปีเตอร์สเบิร์ก ในปี ค.ศ. 1907 ขณะที่อยู่ที่นั่นชากาลก็เป็นสมาชิกของ “สมาคมผู้สนับสนุนศิลปะ” (Society of Art Supporters) และเริ่มศึกษากับนิโคไล โรริค (Nikolai Roerich) ซึ่งเป็นที่ที่ชากาลได้พบกับศิลปินจากหลายลัทธิและหลายลักษณะ ระหว่างปี ค.ศ. 1908 ถึงปี ค.ศ. 1910  ชากาล ศึกษากับลีออน บาสท์ (Leon Bakst) ที่สถาบันการวาดและจิตรกรรมซวานท์เซวา (Zvantseva School of Drawing and Painting)

ชีวิตช่วงนี้เป็นช่วงที่ลำบากสำหรับชากาล ในระหว่างนั้นชาวยิวจะอาศัยอยู่ได้เฉพาะที่เมืองเซนต์ปีเตอร์สเบิร์กและต้องมีใบอนุญาต ชากาลถูกจับและจำขังอยู่ระยะหนึ่ง แต่ชากาลก็ยังอาศัยอยู่ในเซนต์ปีเตอร์สเบิร์กจนปี ค.ศ. 1910 ระหว่างนั้นก็เดินทางไปเยี่ยมบ้านเกิดบ้างบางครั้งซึ่งในปี ค.ศ. 1909 ชากาลพบ เบลลา โรเซนเฟลด์ผู้ต่อมาเป็นภรรยาของชากาล

หลังจากมีชื่อเสียงมากขึ้นชากาลก็ย้ายจากเซนต์ปีเตอร์สเบิร์กไปตั้งหลักแหล่งที่ปารีส เพื่อไปอยู่ในสังคมของศิลปินที่มีชื่อของฝรั่งเศสในแขวงมงปาร์นัส (Montparnasse) ที่นั่นชากาลก็ทำความรู้จักกับศิลปินอาวองการ์ด เช่น กีโยม อาปอลีแนร์ (Guillaume Apollinaire) โรแบร์ต เดโลเนย์ (Robert Delaunay) และแฟร์น็อง เลเฌ (Fernand Léger) ในปี ค.ศ. 1914 ชากาลกลับไปวีเซียบสค์ และปึหนึ่งหลังจากนั้นก็แต่งงานกับคู่หมั้นเบลลา ขณะที่อยู่ในรัสเซียสงครามโลกครั้งที่หนึ่งก็ระเบิดขึ้นในปี ค.ศ. 1916 ชากาลมีลูกคนแรกเป็นลูกสาวชื่อ ไอดา

## อ้างอิง

## ดูเพิ่ม
* งานกระจกสี
* ศิลปะสมัยใหม่

## แหล่งข้อมูลอื่น

* เว็บไซต์ของมาร์ก ชากาล ที่พิพิธภัณฑ์วีเซียบสค์ในเบลารุส  
* เว็บไซต์ของมาร์ก ชากาล ที่พิพิธภัณฑ์นิสในประเทศฝรั่งเศส 
* บทความเกี่ยวกับมาร์ก ชากาลโดยอิกอร์ เชสทเคา 
* มาร์ก ชากาล ที่พิพิธภัณฑ์ศิลปะสมัยใหม่ (นครนิวยอร์ก)
* มาร์ก ชากาล ที่โอลกาแกลเลอรี

หมวดหมู่:จิตรกรชาวฝรั่งเศส
หมวดหมู่:จิตรกรชาวยิว
หมวดหมู่:จิตรกรในคริสต์ศตวรรษที่ 20
หมวดหมู่:จิตรกรลัทธิเหนือจริง
หมวดหมู่:จิตรกรสมัยใหม่
หมวดหมู่:บุคคลจากแคว้นวีเต็บสค์
หมวดหมู่:ชาวฝรั่งเศสเชื้อสายยิว
หมวดหมู่:ชาวฝรั่งเศสเชื้อสายเบลารุส
กอมโฟทีเรียม

**กอมโฟทีเรียม** ( ()) บางคนเรียกในชื่อ ไตรโลโฟดอน เป็นตระกูลสัตว์งวงที่มีลักษณะค่อนข้างโบราณ ขากรรไกรล่างบางชนิดยาวถึง 2 เมตร มีงา 2 คู่ที่ค่อนข้างสั้น งอกจากขากรรไกรบนและล่าง ฟันกราม 2 ซี่แรก (M1, M2) ทั้งด้านบนและด้านล่างจะมีสันในแนวขวางจำนวนเท่ากัน คือ 3 สัน แต่ฟันกรามซี่สุดท้ายจะเพิ่มอีกหนึ่งสัน จำนวนของสันฟันอาจจะเพิ่มขึ้นได้ในบางตัวซึ่งเป็นกรณีข้อยกเว้น สันฟันดังกล่าวนี้เกิดจากการเรียงตัวของปุ่มฟัน (cusp) ในแนวขวาง แต่แนวสันฟันไม่ค่อยชัดเจนเหมือนในสกุล มาสโตดอน ถิ่นที่อยู่

กอมโฟทีเรียม มีชีวิตอยู่ในสมัยไมโอซีนช่วงกลาง (16 -11 ล้านปีก่อน) อาศัยอยู่ใกล้แหล่งน้ำทะเลสาบในเขตป่าที่ค่อนข้างแห้งแล้ง แต่บางชนิดอาศัยอยู่ตามที่ลุ่มชื้นแฉะคล้ายพวกสมเสร็จ โครงกระดูกที่สมบูรณ์ของกอมโฟทีเรียม พบใกล้เมือง Sansan ประเทศฝรั่งเศส ซึ่งสามารถดูได้ที่พิพิธภัณฑ์ประวัติศาสตร์ธรรมชาติในกรุงปารีส การกระจาย ส่วนใหญ่พบในยุโรปตะวันตก แหล่งพบอื่น ๆ ได้แก่ ทวีปแอฟริกา อเมริกาเหนือ และเอเชีย โดยแหล่งล่าสุด เมื่อ พ.ศ. 2540 คือ แหล่งบ่อทรายตำบลท่าช้าง อำเภอเฉลิมพระเกียรติ จังหวัดนครราชสีมา
ปี 2547 ทีมนักวิจัยนำโดย ดร.เยาวลักษณ์ ชัยมณี ได้สำรวจแหล่งเหมืองลิกไนต์แม่เมาะ จ.ลำปาง และได้พบฟอสซิลงาช้างโบราณ อายุ 13 ล้านปีพันธุ์กอมโฟเทอเรียม (Gomphotherium) หรือช้าง 4 กิ่ง โดยประกอบด้วยงาบน 2 กิ่ง ความยาวประมาณ 70 เซนติเมตร และงาล่าง 1 กิ่ง ซึ่งฟอสซิลอยู่ในสภาพที่ค่อนข้างสมบูรณ์

## เตตระโลโฟดอน

เตตระโลโฟดอน * (Tetralophodon) * หรือ **ช้างสี่งา** เป็นตัวแทนของกลุ่มบรรพบุรุษดั้งเดิมของช้างแท้ในปัจจุบัน ความสูงประมาณ 2.5 เมตร หัวของ เตตระโลโฟดอน มีลักษณะยาว ขากรรไกรบนและล่างยาวปานกลาง ( สั้นกว่า กอมโฟทีเรียม ) มีงา 4 อันหรือ 2 คู่จากขากรรไกรบนและล่าง ฟันกราม 2 ซี่แรก มีสันฟันในแนวขวาง 4 สัน ( ถ้า 3 สัน คือ กอมโฟทีเรียม ) แต่ฟันกรามซี่สุดท้ายจะมี 5 สัน และเชื่อว่า เตตระโลโฟดอน เป็นสัตว์ที่กินหญ้าอ่อนลำต้นสูง ซึ่งสูงเกินกว่าที่สัตว์อื่น ๆ จะกินได้

เตตระโลโฟดอน มีชีวิตอยู่ในยุคไมโอซีนช่วงกลาง ถึงไพลโอซีน (16-1.6 ล้านปีก่อน ) การกระจาย พบซากดึกดำบรรพ์ในยุโรป เอเชียและอเมริกาเหนือ ในประเทศไทยพบขากรรไกร ฟันและงา ที่อำเภอเฉลิมพระเกียรติ จังหวัดนครราชสีมา

## อ้างอิง
* ช้างโบราณของโลก  สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ

สี่งา
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
หมวดหมู่:สัตว์ยุคก่อนประวัติศาสตร์ในทวีปอเมริกาเหนือ
ธงฮ่องกง

**ธงประจำเขตบริหารพิเศษฮ่องกงแห่งสาธารณรัฐประชาชนจีน** () มีลักษณะเป็นธงรูปดอกชงโคห้ากลีบสีขาวบนพื้นสีแดง ภายในใจกลางของแต่ละกลีบนั้นมีรูปดาวแดงกลีบละ 1 ดวง

รัฐบาลจีนกำหนดให้มีธงประจำเขตบริหารพิเศษฮ่องกงขึ้นเมื่อวันที่ 16 กุมภาพันธ์ พ.ศ. 2533 ได้รับการยอมรับอย่างเป็นทางการจากคณะกรรมการเตรียมการส่งมอบเกาะฮ่องกงเมื่อวันที่ 10 สิงหาคม พ.ศ. 2539 และชักขึ้นเป็นครั้งแรกเมื่อวันที่ 1 กรกฎาคม พ.ศ. 2540 ในพิธีส่งมอบอำนาจอธิปไตยเหนือเกาะฮ่องกงจากสหราชอาณาจักรไปยังสาธารณรัฐประชาชนจีน

## ดูเพิ่ม
* ตราประจำเขตบริหารพิเศษฮ่องกง
* ธงประจำเขตบริหารพิเศษมาเก๊า
* ธงในประเทศจีน

## แหล่งข้อมูลอื่น

* 
* CAP 2602 Regional Flag and Regional Emblem Ordinance
* Video, with English captions, from the HKSAR Information Services Department 

หมวดหมู่:ฮ่องกง
ฮ่องกง
ฮ่องกง
สิงห์ทอง ณ นนทชัย

**สิงห์ทอง ณ นนทชัย** สถิติการชก 3 ครั้ง ชนะ 3 (น็อค 3)

## เกียรติประวัติ
* แชมป์ประเทศไทยรุ่นไลท์เวท
** ชิง 15 มกราคม 2542 ชนะน็อค ขวัญชัย ศิษย์โสภา ยก 2
** สละแชมป์
* แชมป์ประเทศไทยรุ่นซูเปอร์ไลท์เวท
** ชิง 14 สิงหาคม 2539 ชนะน็อค ขวัญชัย ลูกมาตุลี ยก 3
** ป้องกันแชมป์ครังที่ 1, 29 กันยายน 2540 ชนะน็อค ขวัญชัย ลูกมาตุลี ยก 3
** สละแชมป์

## สังกัด
สังกัดค่ายมวย ณ นนทชัย ที่ตั้ง 155/37 ถ.ประชาราษฎร์ ต.สวนใหญ่ อ.เมือง จ.นนทบุรี 11000 , เจ้าของค่าย นาย นิติ สู่วงศ์ธรรม 

## อ้างอิง
* สถิติการชก 

หมวดหมู่:นักมวยสากลชาวไทยรุ่นไลท์เวท
หมวดหมู่:นักมวยสากลชาวไทยรุ่นซูเปอร์ไลท์เวท
ศิริวัฒน์ ทิพย์ธราดล

**นายแพทย์ศิริวัฒน์ ทิพย์ธราดล** (18 ตุลาคม พ.ศ. 2493  - ) อดีตเลขาธิการคณะกรรมการอาหารและยา (อย.) อดีตผู้อำนวยการสถาบันวิจัยระบบสาธารณสุข   อดีตผู้ตรวจราชการกระทรวงสาธารณสุข ปัจจุบันดำรงดำแหน่งที่ปรึกษา สำนักงานคณะกรรมการสุขภาพแห่งชาติ

ในขณะดำรงตำแหน่งเลขาธิการ อย. เป็นประธานประธานคณะกรรมการเจรจาต่อรองราคายาจำเป็นที่มีสิทธิบัตร  ในการเจรจาลดราคายารักษาโรคมะเร็งปอด  มะเร็งเต้านม มะเร็งเม็ดเลือดขาว และมะเร็งทางเดินอาหาร กับบริษัท ซาโนฟี บริษัท โนวาตีส และบริษัท โรช ซึ่งเป็นเจ้าของสิทธิบัตร

## ประวัติ
**นพ. ศิริวัฒน์ ทิพย์ธราดล** เกิดเมื่อวันที่ 18 ตุลาคม พ.ศ. 2493 เป็นชาวกรุงเทพมหานคร โดยกำเนิด จบแพทยศาสตรบัณฑิตศิริราช ปี 2519, ปริญญาโท 3 ใบ ได้แก่ สาธารณสุขศาสตรมหาบัณฑิต มหาวิทยาลัยมหิดล, โภชนาการชุมชน มหาวิทยาลัยควีนส์แลนด์ ออสเตรเลีย และรัฐประศาสนศาสตร์ สถาบันบัณฑิตพัฒนบริหารศาสตร์ ผ่านอบรมนักบริหารระดับสูง ก.พ. ปี 2539

เคยดำรงตำแหน่งหัวหน้าสำนักงานคุ้มครองผู้บริโภคยาสูบ เมื่อ พ.ศ. 2535 ดำรงตำแหน่งนายแพทย์สาธารณสุขจังหวัดหนองคาย ก่อนจะมารับตำแหน่งรองเลขาธิการคณะกรรมการอาหารและยา ในปี พ.ศ. 2540 แต่ขัดแย้งกับบริษัทเจ้าของธุรกิจเครื่องดื่มชูกำลัง และกรณีจับธุรกิจขายอาหารเสริมที่โฆษณาหลอกลวงว่าเป็นฮอร์โมนกระตุ้นสมรรถภาพทางเพศของน้องสาวนักการเมือง ในปี พ.ศ. 2543  จึงถูกอิทธิพลย้ายไปดำรงรองอธิบดีกรมวิทยาศาสตร์การแพทย์ เมื่อ พ.ศ. 2544 และโอนย้ายไปดำรงตำแหน่งผู้อำนวยการสถาบันวิจัยระบบสาธารณสุข และกลับมารับตำแหน่งเลขาธิการคณะกรรมการอาหารและยา เมื่อ พ.ศ. 2549 ขณะนายแพทย์มงคล ณ สงขลา ดำรงตำแหน่งรัฐมนตรีกระทรวงสาธารณสุข 
นายแพทย์ศิริวัฒน์ ถูกคำสั่งย้ายจากตำแหน่งเลขาธิการ อย. ไปเป็นผู้ตรวจราชการกระทรวงสาธารณสุข เมื่อวันที่ 26 กุมภาพันธ์ พ.ศ. 2551 นายไชยา สะสมทรัพย์ รัฐมนตรีว่าการกระทรวงสาธารณสุข ปฏิเสธว่าเป็นการโยกย้ายตามปกติ เพื่อให้การทำงานมีประสิทธิภาพ และไม่เกี่ยวข้องกับความขัดแย้งเรื่องนโยบายซีแอลยา 

## เครื่องราชอิสริยาภรณ์

## อ้างอิง

หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะสาธารณสุขศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
Protect for Windows

**Protect for Windows** เป็นส่วนต่อขยายสำหรับระบบปฏิบัติการ Windows ซึ่งถูกออกแบบมาเพื่อเพิ่มความปลอดภัยให้กับข้อมูลในเครื่องคอมพิวเตอร์ที่ทำงานด้วยระบบปฏิบัติการนี้ ด้วยวิธีการเข้ารหัส (Encryption) พัฒนาขึ้น- โดยบริษัท ICZ ประเทศสาธารณรัฐเชค

รูปแบบของ Protect for Windows นั้นเป็นส่วนต่อขยายที่เข้ามาเพิ่มช่องทางในการเก็บรักษาความ ปลอดภัยของข้อมูลในระบบ ปฏิบัติการ windows โดยที่ผู้ใช้สามารถกำหนด Keys และขอบเขตในการเข้ารหัส ข้อมูลเป็นโฟลเดอร์เฉพาะที่ได้เลือกไว้

## อัลกอริทึมการเข้ารหัส
;อัลกอริทึมที่ Protect for Windows ใช้ในการเข้ารหัส
* AES (128 bits) - public algorithm (FIPS 197)
* CAST (80, 128 bits) - public algorithm (RFC 2144)
* WinCros II (80, 160 bits)

การทำงานของ Protect for Windows คือจะทำการเข้ารหัสไฟล์ภายในโฟลเดอร์ที่เลือกด้วยคีย์ที่สร้างขึ้นจากรหัสผ่าน ที่ผู้ใช้เป็นผู้กำหนด และเมื่อผู้ใช้ต้องการเข้าถึงไฟล์ โปรแกรมจะทำการถอดรหัส ไฟล์ที่ต้องการโดยให้ผู้ใช้ระบุรหัสผ่านที่ใช้ในการสร้างคีย์ สำหรับให้ในการถอดรหัสข้อมูลที่ต้องการ

## รูปแบบการใช้งาน
Protect for Windows เป็นซอฟต์แวร์สำหรับช่วยเพิ่มความปลอดภัยให้กับข้อมูลโดยวิธีการเข้ารหัส ข้อมูลที่ต้องการความปลอดภัย โดยมีรูปแบบการปกป้องข้อมูลอยู่สองรูปแบบคือ

* Off-line Encryption - เป็นการเข้ารหัสตามปกติที่ application level เหมือนกับซอฟต์แวร์เข้ารหัสทั่วไป
* On-line Encryption - เป็นการเข้ารหัสแบบพิเศษซึ่งใช้ Driver พิเศษมาใช้ในการทำการเข้ารหัสบนระดับ kernel ของระบบปฏิบัติการ

## การทำงานในแบบ On-line Encryption
เป็นการปกป้องข้อมูลในแบบพิเศษมีลักษณะเด่นคือช่วยให้ การทำงานกับข้อมูลที่ถูกเข้ารหัสสะดวก สบายกว่าการเข้ารหัสแบบปกติ โดยที่ Protect จะมี Driver พิเศษแทรกอยู่ระหว่าง I/O Manager และ
File System

ในระดับ Kernel ของระบบปฏิบัติการเพื่อทำการเข้าและถอดรหัส ข้อมูลที่อยู่ในไดเร็คทอรี่พิเศษที่ผู้ใช้งานเป็นผู้กำหนดโดยการตั้งชื่อ โฟลเดอร์ โดยให้มีอักขระ "@" เป็นอักขระตัวแรก ของชื่อโฟลเดอร์ นั้นซึ่งการทำงานในระดับkernelมีผลทำให้ผู้ใช้งานสามารถใช้ข้อมูลที่เข้ารหัสไว้ได้ อย่างรวดเร็วไม่ต้อง เสียเวลารอการเข้าและถอดรหัสข้อมูลที่ต้องการใช้เหมือนกับการเข้ารหัส
ที่ระดับ application level 

## การใช้งาน
เนื่องจาก Protect เป็นเพียงส่วนต่อขยายของระบบปฏิบัติการวินโดวส์จึงไม่มีส่วนที่เป็นหน้าต่างหลักเหมือนซอฟต์แวร์เข้ารหัสทั่วไป ผู้ใช้จะใช้งาน Protect ได้ผ่านทางการคลิกเมาส์ขวาและไอคอนพิเศษบน Taskbar

เพื่อเข้ารหัสข้อมูลและปรับแต่งคุณลักษณะของ Protect ตามต้องการ ซึ่งมีวิธีใช้งานเบื้องต้นดังนี้

;การสร้าง Key
: สามารถทำได้ทางเมนูที่ไอคอนบน Taskbar โดยเลือกคำสั่ง Key... เมื่อทำการสร้าง Key ผู้ใช้จะต้องทำการกำหนดรหัสลับจากนั้น Protect จะนำรหัสลับนั้นไปสร้างเป็น Key เพื่อใช้ในการเข้ารหัสต่อไป

;การเข้ารหัสแบบ off-line
: เป็นการสร้างไดเร็คทอรี่พิเศษเพื่อเข้ารหัสข้อมูลภายในขอบเขตนั้นในลักษณะ off-line สามารถทำได้โดยคลิกเมาส์ขวาในพื้นที่ที่ต้องการสร้างแล้วเลือก NEW > Protected archive for Protect system เลือก Key ที่ต้องการใช้งานจากนั้นนำข้อมูลที่ต้องการใส่ลงไปในโฟลเดอร์นั้น

;การเข้ารหัสแบบ on-line
: สามารถทำได้โดยการสร้างโฟลเดอร์ใหม่ตามปกติแต่ให้อักขระนำหน้าชื่อของโฟลเดอร์นั้นเป็น '@' ต่อจากนั้นระบบจะให้ผู้ใช้ทำการเลือก Key เมื่อเสร็จสิ้นขั้นตอน ผู้ใช้สามารถใช้งานโฟลเดอร์ได้ตามปกติในขณะที่ข้อมูลภายในโฟลเดอร์นั้นจะได้รับการปกป้องโดย Protect

## อ้างอิง

หมวดหมู่:ซอฟต์แวร์เข้ารหัส
ธงประจำเขตบริหารพิเศษมาเก๊า

[thumb|250px|right|ธงประจำ[เขตบริหารพิเศษมาเก๊า|เขตบริหารพิเศษมาเก๊าแห่งสาธารณรัฐประชาชนจีน 23px สัดส่วนธง 2:3]]

**ธงประจำเขตบริหารพิเศษมาเก๊าแห่งสาธารณรัฐประชาชนจีน** () มีลักษณะเป็นธงพื้นสีเขียว กลางมีรูปดอกบัวสีขาวลอยอยู่เหนือรูปสะพานผู้ว่าการโนเบรอ เดอ คาร์วาลโฮ (Ponte Governador Nobre de Carvalho) และผืนน้ำ รูปเหล่านี้เป็นสีขาว เหนือรูปดอกบัวนั้นมีรูปแถวโค้งของดาวสีทอง 5 ดาว รูปดาวนั้นเป็นรูปดาวใหญ่อยู่ตรงกลาง 1 ดวง ดาวเล็ก 4 ดวง (ล้อมดาวใหญ่ข้างละ 2 ดวง)

รูปดอกบัวที่อยู่ในสัญลักษณ์นี้ เป็นดอกไม้สัญลักษณ์ประจำแผ่นดินมาเก๊า ส่วนสะพานผู้ว่าการโนเบรอ เดอ คาร์วาลโฮ คือสะพานสำคัญที่เชื่อมโยงระหว่างคาบสมุทรมาเก๊ากับเกาะไทปา อันถือว่าเป็นจุดสังเกตที่สำคัญที่สุดของมาเก๊า ที่ตอนล่างของสะพาน ซึ่งเป็นรูปผืนน้ำนั้น มีความหมายในเชิงสัญลักษณ์ว่า ที่นี่เป็นเมืองท่าที่สำคัญยิ่ง และรูปดาว 5 ดวง ซึ่งอยู่เหนือดอกบัว มีที่มาจากดาว 5 ดวง ในธงชาติสาธารณรัฐประชาชนจีน แสดงฐานะว่า ประเทศจีนเป็นผู้ปกครองดินแดนแห่งนี้

## ดูเพิ่ม
* ธงในประเทศจีน
* ธงประจำเขตบริหารพิเศษฮ่องกง
* ธงชาติจีน
* เพลงชาติจีน

## แหล่งข้อมูลอื่น
* พิธีส่งมอบอธิปไตยเหนือมาเก๊า (2542)

หมวดหมู่:มาเก๊า
มาเก๊า
มาเก๊า
ธงชาติแมนจู

[thumb|200px|right|[ไฟล์:FIAV historical.svg|23x15px ธง "ห้าเชื้อชาติใต้หนึ่งสหภาพ" ธงชาติสาธารณรัฐจีน (รัฐบาลเป่ยหยาง) พ.ศ. 2455 - 2471 ต้นแบบของธงชาติแมนจูกัว]]

**ธงชาติจักรวรรดิแมนจู** เป็นของรัฐบาลหุ่นปกครองประเทศแมนจู ที่ญี่ปุ่นจัดตั้งขึ้น ในช่วง พ.ศ. 2477 - 2488 ใช้ธง 5 สี ซึ่งดัดแปลงสักษณะมาจากธงชาติสาธารณรัฐจีนยุคแรกสุด (พ.ศ. 2455 - 2471) ลักษณะเป็นธงสี่เหลี่ยมผืนผ้า พื้นสีเหลือง ที่มุมบนด้านคันธงมีแถบ 4 คือ สีแดง สีฟ้า สีขาว และสีดำ ตามลำดับ 

## ความหมาย

พื้นสีเหลืองซึ่งมีขนาดใหญ่กว่าสีอื่นนั้นหมายความว่า ประเทศนี้เป็นประเทศของชาวแมนจู ซึ่งเป็น 1 ใน 5 ชนชาติสำคัญที่สุดในประเทศจีน ตามนัยความหมายของธงชาติสาธารณรัฐจีนที่นำมาใช้เป็นต้นแบบ กล่าวคือ

* สีแดง หมายถึง ชาวญี่ปุ่น และ ความกล้าหาญ
* สีเหลือง หมายถึง ชาวแมนจู และ ความเป็นน้ำหนึ่งใจเดียว
* สีฟ้า หมายถึง ชาวฮั่น และ ความยุติธรรม
* สีขาว หมายถึง ชาวมองโกล และ ความบริสุทธิ์
* สีดำ หมายถึง ชาวเกาหลี และ ความมุ่งมั่นอันเด็ดเดี่ยว

## ธงอื่นๆ

## อ้างอิง

## แหล่งข้อมูลอื่น

* 

มนจู
หมวดหมู่:ประเทศแมนจู
ตราประจำเขตบริหารพิเศษฮ่องกง

[right|thumb|200px|ตราประจำ[เขตบริหารพิเศษฮ่องกง|เขตบริหารพิเศษฮ่องกงแห่งสาธารณรัฐประชาชนจีน]]
**ตราประจำ[[เขตบริหารพิเศษฮ่องกง|เขตบริหารพิเศษฮ่องกงแห่งสาธารณรัฐประชาชนจีน]]** เริ่มใช้มาตั้งแต่วันที่ 1 กรกฎาคม พ.ศ. 2540 หลังการส่งมอบอำนาจอธิปไตยเหนือเกาะฮ่องกง จากสหราชอาณาจักรกลับคืนสู่สาธารณรัฐประชาชนจีน ลักษณะของตราเป็นตราวงกลมพื้นสีแดง ภายในเป็นรูปดอกชงโคสีขาว มีดาวแดงห้าแฉกในใจกลางแต่ละกลีบ อย่างเดียวกับที่ปรากฏในธงประจำเขตบริหารพิเศษฮ่องกง ซ้อนอยู่บนวงกลมพื้นสีขาวขอบสีแดง พื้นสีขาวรอบวงกลมแดงนั้นมีอักษรบอกนามเขตการปกครองเป็นอักษรจีนตัวเต็มว่า "中華人民共和國香港特別行政區" และชื่ออย่างย่อในภาษาอังกฤษว่า "Hong Kong"

## ตราแผ่นดินฮ่องกงในดีต

ไฟล์:Coat of arms of Hong Kong (1959-1997).svg|ตราแผ่นดินของฮ่องกงสมัยเป็นอาณานิคมของอังกฤษ


## แหล่งข้อมูลอื่น
*Hong Kong Special Admininstrative Government Flags & Emblems Information 

ฮ่องกง
หมวดหมู่:ฮ่องกง
หมวดหมู่:สัญลักษณ์ของสาธารณรัฐประชาชนจีน
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
ซุนดาแลนด์

[300px|thumb|[ชะง่อนซาฮูลกับชะง่อนซุนดาบนแผนที่ปัจจุบัน บริเวณระหว่างมันคือ "วัลลาเซีย" (Wallacea)]]
[thumb|250px|[Kapuas|แม่น้ำคาปัวส์ในภาคตะวันออกของเกาะบอร์เนียว อินโดนีเซีย]]
**ซุนดาแลนด์** () เป็นชื่อเรียกการแบ่งเขตชีวภูมิศาสตร์ในเอเชียตะวันออกเฉียงใต้ โดยเรียกบริเวณตั้งแต่ภาคใต้ของประเทศไทยลงไปถึงมาเลเซีย, อินโดนีเซีย, เกาะบอร์เนียว, เกาะสุมาตรา, เกาะชวา และเกาะบาหลี 

โดยสภาพอากาศของซุนดาแลนด์นั้น มีความชื้นสูง ในบางพื้นที่ฝนอาจตกติดต่อกันหลายวันจนเป็นสัปดาห์ ความแตกต่างของแต่ละฤดูกาลมีไม่มากนัก พรรณพืชที่ขึ้นนั้นโดยมากเป็นพืชที่ไม่ต้องใช้แสงอาทิตย์ในการเติบโต  ลักษณะป่าเป็นป่าดิบชื้นมีต้นไม้ขนาดใหญ่ขึ้นหนาแน่น สัตว์ป่าที่อยู่อาศัย มักเป็นสัตว์ที่หากินตามพื้นหรือสามารถอาศัยหากินได้บนต้นไม้สูง  เช่น บ่าง (*Cynocephalus variegatus*), เซียแมง (*Symphalangus syndactylus*), แมวป่าหัวแบน (*Prionailurus planiceps*) เป็นต้น

## อ้างอิง

หมวดหมู่:นิเวศวิทยา
หมวดหมู่:เอเชียตะวันออกเฉียงใต้
หมวดหมู่:ชีวภูมิศาสตร์
หมวดหมู่:เขตชีวภาพ
โมเดิร์นด็อก-เสริมสุขภาพ

***โมเดิร์นด็อก*** เป็นชื่ออัลบั้มชุดแรกของวงโมเดิร์นด็อก ศิลปินกลุ่มแรกของบริษัทเบเกอรี่ มิวสิก ที่จุดกระแสดนตรีแนวโมเดิร์นร็อกให้แก่วงการดนตรีเมืองไทย มีเพลง "บุษบา" เป็นเพลงเปิดตัว และเพลง ...ก่อน ที่สร้างมิติใหม่ในวงการวิทยุ ติดชาร์ตคลื่นวิทยุยาวนานถึง 1 ปีเต็ม ยกเว้นเพลงบางสิ่ง เพลงที่เหลือเป็นการบันทึกเสียงสดทั้งสิ้น 
ในวันที่  26 กันยายน พ.ศ. 2540 มีการเปลี่ยนปกและเพิ่มเพลงในชุด โมเดิร์นด็อก (Back Catalog)

นิตยสาร Generation Terrorist (GTM) จัดให้อัลบั้มเสริมสุขภาพติดอันดับ 1 ใน 15 อัลบั้มอัลเทอร์เนทีฟไทยอดเยี่ยมตลอดของ GT

## รายชื่อเพลง

# บุษบา (Busaba)
# กะลา (Gala)
# ...ก่อน (Before)
# มานี (Manee)
# พรุ่งนี้ (Tomorrow)
# เธอ (You)
# ชีวิต (Life)
# ทุเรียน (Durian)
# บางสิ่ง (Something)
# หมดเวลา (Out of Time) (Demo)
# กะลา (Gala) (ARP17409 Trance)*
# กะลา (Gala) (Barkin' Mix)*
*ไม่มีการจัดทำเป็นเทป เนื่องจากเนื้อเทปไม่พอ
*ในอัลบั้ม โมเดิร์นด็อก (Back Catalog) เพิ่มเพลง ...ก่อน (Acoustic) , กะลา (Barkin' Mix), มานี และ บางสิ่ง (บันทึกการแสดง จาก Dog On Stage World Tour ที่ เอ็มบีเค ฮอลล์ มาบุญครองเซ็นเตอร์) ต่อจากเพลง หมดเวลา

## รายละเอียดเพลง
### "บุษบา"
"บุษบา" มีจุดเริ่มต้นจากเพลงที่ บอย โกสิยพงษ์ ได้แต่งไว้ ต่อมาจึงให้ป๊อดนำไปแต่งใหม่โดยเป็นแบบใดก็ได้ แนวคิดเริ่มแรกมาจากการที่ได้ยินคนชอบบ่น ว่ารถคันอื่นบนถนนทำให้การจราจรติดขัด แต่ลืมไปว่าตัวเองก็เป็นหนึ่งในรถบนถนนเดียวกันในวันที่ 31 มกราคม พ.ศ. 2549 แฟตเรดิโอ เปิดเพลงนี้ติดต่อกันเป็นเวลา 1 วันเต็มๆ นอกจากนี้ยังเคยถูกนำมาร้องใหม่ โดย ส้ม อมรา ศิริพงศ์ ในอัลบั้ม Re-Baked อีกด้วย
### "กะลา"
"กะลา" เคยถูกนำมาร้องใหม่โดย กรู๊ฟไรเดอร์ส ในอัลบั้ม Bakery's Sound Revisited
### "ชีวิต"
"ชีวิต" เป็นเพลงที่เริ่มแต่งสำหรับอัลบั้มชุดนี้ เริ่มแต่งตั้งแต่วันที่ 24 พฤษภาคม พ.ศ. 2536
### "ทุเรียน"
"ทุเรียน" มีที่มาจากการพูดคุยระหว่างป๊อด และ วรุฒม์ ปันยารชุน เพื่อสรรเสริญคนที่ไม่ได้มองอะไรแต่เพียงผิวเผินภายนอก
### "บางสิ่ง"
"บางสิ่ง" เป็นเพลงแรกที่ทางวงร่วมทำงานกับสุกี้ โดนสุกี้ทำดนตรีเสร็จไว้ก่อนแล้วจึงนำให้ป๊อดเขียนเนื้อร้องและทำนอง ซึ่งป๊อดแต่งมาจากฝันหลังจากตื่นมาในช่วงกลางดึก พ.ศ. 2547 เป็นเพลงเดียวในอัลบั้มที่ไม่ได้บันทึกเสียงสดทั้งหมด และภายหลังถูกนำมาร้องใหม่ โดย บีไฟว์

## ปก
ออกแบบโดย วรุฒม์ ปันยารชุน  โดยใช้ชื่อว่า Peeping Tom มีแนวคิดจากการต้องการเปรียบเปรยเกี่ยวกับการหวนหาอดีต จึงนำเอาโปสเตอร์หนังมาแปะซ้อนกันเพื่อให้เกิดเนื้อหาใหม่ๆ อย่างเช่นรูปผู้หญิงบนหน้าปกก็ต้องการให้เกิดความสงสัยและสนใจว่าใครคือผู้หญิงคนนั้น

ในชุด โมเดิร์นด็อก (Back Catalog) เลือกเอาภาพ มิตร ชัยบัญชา เพราเป็นนักแสดงเก่าที่เท่ แต่ตกเฮลิคอปเตอร์ตาย ในเรื่อง อินทรีทอง จึงนำภาพมากลับหัว ทำออกมาสนุกๆ ส่วนเลข ๑ ก็หมายถึงชุดแรก

## แหล่งที่มา


ม
ม
ฮีตซิงก์

thumb|ภาพจำลองของฮีตซิงก์
thumb|ฮีตซิงก์พร้อมพัดลม สำหรับซีพียู
**ฮีตซิงก์** หรือ **แผงระบายความร้อน** ()
ในระบบอิเล็กทรอนิกส์ เป็นชิ้นส่วนซึ่งทำหน้าที่ลดอุณหภูมิขณะทำงานของอุปกรณ์คอมพิวเตอร์หรืออุปกรณ์เอิเล็กทรอนิกส์ โดยเพิ่มพื้นที่สัมผัสอากาศ
ทำให้การพาความร้อนจากตัวอุปกรณ์สู่อากาศโดยรอบทำได้เร็วขึ้น

โดยปกติ จะมีการติดตั้งแผงระบายความร้อนกับอุปกรณ์อิเล็กทรอนิกส์ที่มีความร้อนสูง เช่นทรานซิสเตอร์กำลัง,
ไดโอดเปล่งแสงบางชนิด, หลอดเลเซอร์
และในคอมพิวเตอร์ มักจะมีการติดตั้งแผงระบายความร้อนที่หน่วยประมวลผลกลาง กับที่หน่วยประมวลผลกราฟิกส์

วัสดุที่นิยมนำมาทำแผงระบายความร้อนในปัจจุบันมีอยู่ 3 รูปแบบคือ อะลูมิเนียม, ทองแดง และทองแดง+อะลูมิเนียม ซึ่งมีข้อดีและข้อเสียแตกต่างกันไป

# อะลูมิเนียม โดยคุณสมบัติของอะลูมิเนียมจะนำความร้อนได้ไม่ดีเท่าทองแดง แต่มีน้ำหนักเบา, มีราคาถูกกว่าและขั้นตอนการผลิตง่ายกว่าจึงทำให้เป็นที่นิยมมากกว่าทองแดง
# ทองแดง มีคุณสมบัตินำความร้อนได้ดีกว่าอะลูมิเนียม แต่ด้วยขั้นตอนการผลิตที่ยุ่งยาก การประกอบครีบต้องใช้การเชื่อม มีน้ำหนักมากและราคาแพงจึงทำให้เป็นที่นิยมเฉพาะกลุ่มบุคคลที่ชื่นชอบการโอเวอร์คล็อกซึ่งจะทำให้เกิดความร้อนมากกว่าปกติและต้องการการระบายความร้อนที่รวดเร็ว ซึ่งฮีตซิงก์ทองแดงทำหน้าที่ได้ดีกว่า
# ทองแดง+อะลูมิเนียม โครงสร้างส่วนใหญ่มักจะมีแกนกลางที่สัมผัสผิวหน้าของซีพียูทำจากทองแดง และครีบทำจากอะลูมิเนียม ซึ่งผิวสัมผัสระหว่างทองแดงและอะลูมิเนียมจะมีสารช่วยนำความร้อนอยู่เพื่อให้ผิวสัมผัสแนบสนิทและถ่ายเทความร้อนได้ดี ทำให้ประสิทธิภาพโดยรวมดีกว่าแบบอะลูมิเนียมทั้งชิ้น, ราคาประหยัด และน้ำหนักเบากว่าแบบทองแดงทั้งชิ้น

หมวดหมู่:การถ่ายเทความร้อน
หมวดหมู่:การระบายความร้อนฮาร์ดแวร์คอมพิวเตอร์